नर्मदा यात्रा में युवाओं को जोड़ना है : शर्मा
नेमावर में 11 मार्च को नर्मदा सेवा यात्रा निकलेगी। इसमें राष्ट्रीय स्वयंसेवक संघ के सर संघचालक मोहनराव भागवत व मुख्यमंत्री शिवराजसिंह चौहान शामिल होंगे। आयोजन में मोर्चा कार्यकर्ता दुनिया के सबसे बड़े नदी संरक्षण अभियान में सहभागी बनेंगे। यह सिर्फ यात्रा नहीं, बल्कि सामाजिक, धार्मिक एवं वैचारिक अनुष्ठान भी है।
यह बातें मंगलवार को भाजपा प्रदेश महामंत्री विष्णुदत्त शर्मा ने पार्टी कार्यालय में इंदौर संभाग के 9 जिलों के युवा मोर्चा कार्यकर्ताओं की बैठक में कही। प्रदेश युवा मोर्चा अध्यक्ष अभिलाष पांडे ने कहा कि इस दौरान युवा मां नर्मदा को हरियाली चुनरी ओढ़ाने का संकल्प लेंगे। स्वागत भाषण युवा मोर्चा नगर अध्यक्ष गोलू शुक्ला ने दिया। सुमित मिश्रा, गौरव रणदिवे, दीपक जैन, गंगा पांडे सहित अन्य मौजूद थे।
भाजपा कार्यालय पर हुई बैठक में मौजूद नेता व पदाधिकारी।
hin_Deva hin_Deva hin_Deva hin_Deva